CELEX: 32011D0487
Language: et
Date: 2011-08-01 00:00:00
Title: 2011/487/CFSP: Nõukogu otsus 2011/487/ÜVJP, 1. august 2011 , millega muudetakse ühist seisukohta 2002/402/ÜVJP, mis käsitleb Osama bin Ladeni, organisatsiooni Al-Qaida, Talibani ja teiste nendega seotud isikute, rühmituste, ettevõtjate ja üksuste vastu suunatud piiranguid

2.8.2011   
            
            
               ET
            
            
               Euroopa Liidu Teataja
            
            
               L 199/73
            
         NÕUKOGU OTSUS 2011/487/ÜVJP,
   1. august 2011,
   millega muudetakse ühist seisukohta 2002/402/ÜVJP, mis käsitleb Osama bin Ladeni, organisatsiooni Al-Qaida, Talibani ja teiste nendega seotud isikute, rühmituste, ettevõtjate ja üksuste vastu suunatud piiranguid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist
   
               (1)
            
            
               Nõukogu võttis 27. mail 2002. aastal vastu ühise seisukoha 2000/402/ÜVJP (1).
            
         
               (2)
            
            
               ÜRO Julgeolekunõukogu võttis 17. juunil 2011. aastal vastu resolutsiooni 1989 (2011) (edaspidi „ÜRO Julgeolekunõukogu resolutsioon 1989 (2011)”), milles märgitakse murega, et organisatsioon Al-Qaida ja teised sellega seotud üksikisikud, rühmitused, ettevõtjad ja üksused kujutavad jätkuvalt endast ohtu rahvusvahelisele rahule ja julgeolekule ning kinnitatakse Julgeolekunõukogu otsust tegeleda selle ohu kõigi aspektidega.
            
         
               (3)
            
            
               Sellega seoses säilitatakse ÜRO Julgeolekunõukogu resolutsioonis 1989 (2011) resolutsiooni 1333 (2000) lõike 8 punktis c ning resolutsiooni 1390 (2002) lõigetes 1 ja 2 kehtestatud piiravad meetmed Al-Qaida ja teiste sellega seotud üksikisikute, rühmituste, ettevõtjate ja üksuste suhtes, sealhulgas nende üksikisikute, rühmituste, ettevõtjate ja üksuste suhtes, kellele on osutatud resolutsioonide 1267 (1999) ja 1333 (2000) alusel koostatud koondnimekirja jaotises C (Al-Qaidaga seotud üksikisikud) ja jaotises D (Al-Qaidaga seotud üksused ja teised rühmitused ja ettevõtjad), ning samuti nende isikute, rühmituste, ettevõtjate ja üksuste suhtes, kes on loetellu arvatud pärast ÜRO Julgeolekunõukogu resolutsiooni 1989 (2011) vastuvõtmist.
            
         
               (4)
            
            
               Ühist seisukohta 2002/402/ÜVJP tuleks vastavalt muuta.
            
         
               (5)
            
            
               Liidu rakendusmeetmed on esitatud nõukogu määruses (EÜ) nr 881/2002 (2),
            
         ON VASTU VÕTNUD KÄESOLEVA OTSUSE:
   Artikkel 1
   Ühist seisukohta 2002/402/ÜVJP muudetakse järgmiselt:
   
               1.
            
            
               Pealkiri asendatakse järgmisega:
            
         
               2.
            
            
               Artikkel 1 asendatakse järgmisega:
               „Artikkel 1
               Käesolevat ühist seisukohta kohaldatakse organisatsiooni Al-Qaida ja teiste nendega seotud isikute, rühmituste, ettevõtjate ja üksuste suhtes, keda mainitakse ÜRO Julgeolekunõukogu resolutsioonide 1267 (1999) ja 1333 (2000) kohaselt koostatud nimekirjas, mida ÜRO Julgeolekunõukogu resolutsiooni 1267 (1999) alusel moodustatud komitee korrapäraselt ajakohastab.”
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 1. august 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  EÜT L 139, 29.5.2002, lk 4.
   
      (2)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (EÜT L 139, 29.5.2002, lk 9).